stanford-oval/wikipedia huggingface dataset:
ชนาธิป สรงกระสินธ์
ฟุตบอลสโมสร > คอนซาโดเล ซัปโปะโระ > ฤดูกาล 2560-เลก 2

ชนาธิปเปิดตัวกับคอนซาโดเล ซัปโปะโระในวันที่ 19 ธันวาคม พ.ศ. 2559 ในสัญญายืมตัวจากเอสซีจี เมืองทอง ยูไนเต็ด โดยชนาธิปได้ย้ายไปเล่นเจลีกเมื่อวันที่ 20 มิถุนายน พ.ศ. 2560 และเริ่มเข้าร่วมทีมตั้งแต่เลก 2 ของฤดูกาล
ชนาธิป สามารถคว้าตำแหน่ง MVP ของสโมสรประจำฤดูกาล2018 ไปครองโดยได้ผลคะแนนโหวตมาเป็นอันดับหนึ่งจากเพื่อนร่วมทีมทั้ง 22 คน และนอกเหนือจากนี้ ชนาธิปยังได้รับการโหวตให้ติดทีมยอดเยี่ยมแห่งเจลีกในฤดูกาล 2018 อีกด้วย นับว่าเป็นนักเตะชาวไทยที่ได้รับการยอมรับในฝีเท้าจากแฟนบอลในแดนปลาดิบอย่างมาก
หลังจากที่ชนาธิป ถูกซัปโปะโระยืมตัวเป็นเวลา 1 ปีครึ่ง ทางสโมสรได้ทำการเซ็นสัญญาถาวรตั้งแต่วันที่ 1 กุมภาพันธ์ พ.ศ. 2562 โดยมีสัญญาถึงวันที่ 31 มกราคม พ.ศ. 2568
ฟุตบอลสโมสร > คาวาซากิ ฟรอนตาเล

ในเดือนมกราคม พ.ศ. 2565 ชนาธิปย้ายไปร่วมงานกับ คาวาซากิ ฟรอนตาเล ด้วยค่าตัวราวๆ 100 ล้านบาท ทำลายสถิติสูงสุดของเจลีกสำหรับการโอนย้ายภายในประเทศ
ทีมชาติ > ชุดเยาวชนอายุไม่เกิน 20 ปี

ชนาธิปลงเล่นในระดับชาติให้กับทีมชาติไทยเป็นครั้งแรก ในรายการฟุตบอลเยาวชนอายุ 19 ปีชิงแชมป์เอเชีย 2012 ในรอบคัดเลือกที่ไทยเป็นเจ้าภาพ ภายใต้การคุมทีมของสมชาย ชวยบุญชุม โดยรอบคัดเลือกไทยถูกจัดให้อยู่ในกลุ่มอี ร่วมกับทีมเยาวชนอายุไม่เกิน 20 ปีของเกาหลีใต้, ญี่ปุ่น, ไต้หวัน และ กวม
ชนาธิป ลงสนามในนัดแรกของการแข่งขันรอบคัดเลือก วันที่ 31 ตุลาคม พ.ศ. 2554 ในเกมส์ที่ทีมชาติไทยชนะเกาหลีใต้ 1-0 ที่สนามเทพหัสดิน โดยถือเป็นการลงเล่นให้ทีมชาติไทยในระดับเยาวชนเป็นครั้งแรกของเจ้าตัวด้วย และมายิงได้ 1 ประตู ในเกมส์ถล่มทีมชาติทีมชาติกวม 13-0  เมื่อวันที่ 5 พฤศจิกายน พ.ศ. 2554 โดยการแข่งขันในรอบคัดเลือก ชนาธิป สรงกระสินธ์ ทำผลงานกับทีมชาติไทยชุดอายุ 20 ปี ได้อย่างยอดเยี่ยมสามารถคว้าแชมป์กลุ่มได้สำเร็จ ด้วยการชนะเกาหลีใต้ 1-0, ชนะไต้หวัน 1-0, ชนะกวม 13-0 และเสมอญี่ปุ่น 0-0 ได้เข้าไปเล่นในรอบสุดท้ายในฐานะแชมป์กลุ่ม
โดยในการแข่งขันฟุตบอลเยาวชนอายุ 19 ปีชิงแชมป์เอเชียรอบสุดท้ายที่ สหรัฐอาหรับเอมิเรตส์ ไทยอยู่ในกลุ่ม บี ร่วมกับเกาหลีใต้, จีน และอิรัก ซึ่งการแข่งขันทั้ง 3 นัด จะแข่งที่สนามกีฬาฟูไจราห์ คลับ เมืองฟูไจราห์ โดยไทยลงแข่งขันนัดแรกกับจีน ในวันที่ 3 พฤศจิกายน พ.ศ. 2555 ชนาธิป สามารถผ่านบอลให้ วรนาถ ทองเครือ เข้าไปยิงประตูได้ และช่วยให้ทีมชาติไทยเอาชนะจีนไปได้ 2-1 ต่อมาในการแข่งขันกับเกาหลีใต้ เมื่อวันที่ 5 พฤศจิกายน ไทยกลับแพ้ไป 1-2 และการแข่งขันนัดสุดท้ายของรอบแบ่งกลุ่มเมื่อวันที่ 7 พฤศจิกายน ไทยแพ้อิรักไป 0-3 ตกรอบไปในที่สุด
ทีมชาติ > ชุดเยาวชนอายุไม่เกิน 23 ปี

เดือนธันวาคม พ.ศ. 2556 เกียรติศักดิ์ เสนาเมืองได้เรียกชนาธิปที่ขณะนั้นเคยเล่นให้ทีมชาติชุดใหญ่มาแล้วในยุคของวินฟรีด เชเฟอร์ มาเป็นหนึ่งในผู้เล่นทีมชาติไทยชุดอายุไม่เกิน 23 ปี ในแข่งขันซีเกมส์ 2013 ที่กรุงเนปยีดอ ประเทศพม่า
โดยชนาธิป ลงเล่นในซีเกมส์เป็นครั้งแรกเมื่อวันที่ 7 ธันวาคม พ.ศ. 2556 ในการแข่งขันนัดแรกของรอบแบ่งกลุ่มที่ทีมชาติไทย เอาชนะติมอร์-เลสเต ไป 3-1 โดยถูกเปลี่ยนตัวลงมาแทนฐิติพันธ์ พ่วงจันทร์ ในช่วง 25 นาทีสุดท้าย ซึ่งในการแข่งขันซีเกมส์ 2013 นี้ ชนาธิป รับบทบาทเป็นผู้เล่นตัวสำรองที่มักจะถูกส่งลงสนามเพื่อสร้างสรรค์เกมส์รุกในช่วงครึ่งหลังอยู่บ่อยครั้ง ซึ่งสามารถทำผลงานได้อย่างดี โดยได้เล่นเป็นตัวจริง 1 นัด ในเกมส์ที่เสมอกับกัมพูชา 0-0 และสามารถช่วยให้ทีมชาติไทยผ่านเข้าไปชิงชนะเลิศได้สำเร็จ
ในนัดชิงชนะเลิศ ชนาธิป สรงกระสินธ์ ต้องพลาดโอกาสในการลงแข่งกับอินโดนีเซีย เนื่องจากได้รับบาดเจ็บบริเวณหน้าแข้ง แต่ทีมชาติไทยก็เอาชนะไปได้ 1-0 คว้าเหรียญทองไปครองได้สำเร็จ
ทีมชาติ > ทีมชาติชุดใหญ่

ชนาธิป ได้ลงสนามให้ทีมชาติไทยชุดใหญ่เป็นครั้งแรกในการแข่งขันนัดอุ่นเครื่องกับภูฏาน เมื่อวันที่ 14 พฤศจิกายน พ.ศ. 2555 ที่สนามไทย-ญี่ปุ่น ดินแดง โดยถูกเปลี่ยนตัวลงมาในครึ่งหลังและทำให้ทีมชาติไทยชนะไป 5-0
จากนั้น วินฟรีด เชเฟอร์ได้คัดเลือกให้เป็นหนึ่งในผู้เล่นชุดเอเอฟเอฟ ซูซูกิ คัพ 2012 โดยชนาธิปเป็นผู้เล่นที่มีอายุน้อยที่สุดภายในทีม และได้ลงสนามในรายการนี้เป็นครั้งแรกเมื่อวันที่ 30 พฤศจิกายน พ.ศ. 2555 ที่ไทยพบกับเวียดนามในรอบแบ่งกลุ่ม โดยถูกเปลี่ยนตัวลงมาเล่นแทนปิยพล บรรเทาที่มีอาการบาดเจ็บ (จบเกมไทยชนะ 3-1) จากนั้นเขามีโอกาสลงสนามอีกครั้งหนึ่งในนัดชิงชนะเลิศนัดที่ 2 พบกับทีมชาติสิงคโปร์ ชนาธิปมีโอกาสเลี้ยงกระชากหนีนักเตะสิงคโปร์และยิงประตูหนึ่งครั้ง แต่ไม่สำเร็จ และได้รองแชมป์ในที่สุด
พ.ศ. 2556 ได้เล่นในฟุตบอลชิงถ้วยพระราชทานคิงส์คัพ ครั้งที่ 42 ปี พ.ศ. 2556 ที่จัดขึ้นที่จังหวัดเชียงใหม่ โดยมีทีมที่เข้าร่วมแข่งขันคือเกาหลีเหนือ, สวีเดน และฟินแลนด์
ในการแข่งขันนัดแรกที่ทีมชาติไทยพบทีมชาติฟินแลนด์ เมื่อวันที่ 23 มกราคม พ.ศ. 2556 ที่สนามกีฬาสมโภชเชียงใหม่ 700 ปี ชนาธิป ลงเล่นเป็นตัวจริง แต่จบด้วยการแพ้ฟินแลนด์ 1-3 ทำให้ต้องชิงที่ 3 กับเกาหลีเหนือ โดยการแข่งขันนัดชิงที่ 3 ในวันที่ 26 มกราคม ชนาธิปลงเล่นเป็นตัวจริงอีกครั้ง ก่อนจะเสมอกันไป 2-2 คว้าอันดับ 3 ร่วมไปครอง
ในการแข่งขันฟุตบอลเอเชียนคัพ 2015 รอบคัดเลือก ไทยอยู่ร่วมสายกับ อิหร่าน คูเวต และเลบานอน นัดแรก 6 กุมภาพันธ์ พ.ศ. 2556 ไทยเปิดสนามราชมังคลากีฬาสถาน พบกับคูเวต ชนาธิปมีชื่อเป็นตัวสำรองและได้ลงสนามแทนจักรพันธ์ พรใสในนาทีที่ 72 ถัดจากนั้น 3 นาที ชนาธิปสามารถทำประตูตีไข่แตกได้ และจบเกมส์ไทยเปิดบ้านแพ้คูเวตไป 1-3 โดยประตูดังกล่าวถือว่าประตูแรกของชนาธิป ในการเล่นให้กับทีมชาติชุดใหญ่
ชนาธิป เป็นตัวหลักในยุคของซิโก้ เกียรติศักดิ์ เสนาเมือง กุนซือที่รับหน้าที่กุนซือขัดตาทัพสำหรับทีมชาติชุดใหญ่แทนวินฟรีด เชเฟอร์ โดยซิโก้ประเดิมคุมทีมชาติชุดใหญ่เมื่อ 15 มิถุนายน พ.ศ. 2556 โดยได้นำนักเตะชุดซีเกมส์ 2013 ไปอุ่นเครื่องกับทีมชาติจีน และถล่มทีมชาติจีนคาบ้านถึง 5-1 โดยชนาธิปเป็นหนึ่งในผู้ทำประตูด้วย
ในการแข่งขันเอเอฟเอฟ ซูซูกิ คัพ 2014 ชนาธิปเล่นได้อย่างโดดเด่น และเป็นผู้เล่นที่ถูกจับตามองในการแข่งขันครั้งนี้ ในนัดชิงชนะเลิศที่ไทยพบกับมาเลเซีย ทางมาเลเซียระบุว่าชนาธิปเป็น 1 ใน 3 ผู้เล่นของไทยที่ต้องระวัง (อีก 2 คน คือ กวินทร์ ธรรมสัจจานันท์ และ ชาริล ชับปุยส์) ในการแข่งขันนัดชิงชนะเลิศนัดที่ 2 ที่ไทยเป็นฝ่ายแพ้ไป 3-2 แต่โดยผลการแข่งขันรวมแล้ว ไทยชนะไป 4-3 ชนาธิปเป็นผู้ยิงประตูที่ 2 ให้กับไทยได้ในนาทีที่ 86 จากลูกยิงนอกเขตโทษ ทำให้ไทยได้แชมป์รายการนี้ไปเป็นสมัยที่ 4 และเป็นแชมป์ครั้งแรกในรอบ 12 ปี นอกจากแล้ว ชนาธิป ยังได้รางวัลผู้เล่นยอดเยี่ยมในรายการนี้ไปอีกด้วย
เกียรติประวัติ > รางวัลระดับสโมสร

เอฟเอ ยูธ คัพ 2554 :ชนะเลิศ (บีอีซี เทโรศาสน U-19)
โตโยต้า ลีกคัพ 2557 :ชนะเลิศ (บีอีซี เทโรศาสน)
โตโยต้า ไทยลีก 2559 :ชนะเลิศ (เมืองทอง ยูไนเต็ด)
เจลีกคัพ 2562 :รองชนะเลิศ (คอนซาโดเล ซัปโปโระ)
เจแปนนิส ซูเปอร์คัพ 2565 :รองชนะเลิศ (คาวาซากิ ฟรอนตาเล)
เกียรติประวัติ > รางวัลระดับทีมชาติ

เอเอฟเอฟ ซูซูกิ คัพ 2012 : รองแชมป์
ฟุตบอลชิงถ้วยพระราชทานคิงส์คัพ ครั้งที่ 42 ปี พ.ศ. 2556 : อันดับสาม
ซีเกมส์ 2013 : เหรียญทอง
เอเชียนเกมส์ 2014 : อันดับสี่
เอเอฟเอฟ ซูซูกิ คัพ 2014 : ชนะเลิศ
ฟุตบอลชิงถ้วยพระราชทานคิงส์คัพ ครั้งที่ 43 ปี พ.ศ. 2558 : รองชนะเลิศ
ซีเกมส์ 2015 : เหรียญทอง
ฟุตบอลชิงถ้วยพระราชทานคิงส์คัพ ครั้งที่ 44 ปี พ.ศ. 2559 : ชนะเลิศ
เอเอฟเอฟ ซูซูกิ คัพ 2016 : ชนะเลิศ
เอเอฟเอฟ ซูซูกิ คัพ 2020 : ชนะเลิศ
ฟุตบอลชิงถ้วยพระราชทานคิงส์คัพ ครั้งที่ 50 ปี พ.ศ. 2567 : ชนะเลิศ
เกียรติประวัติ > รางวัลส่วนบุคคล

นักฟุตบอลดาวรุ่งยอดเยี่ยม สยามโกลเดนบอล ประจำปี พ.ศ. 2554 และปี พ.ศ. 2557
ผู้เล่นเยาวชนยอดเยี่ยม ไทยพรีเมียร์ลีก ประจำฤดูกาล 2555
ผู้เล่นยอดเยี่ยม โตโยต้า ลีกคัพ ประจำฤดูกาล 2557
ผู้เล่นยอดเยี่ยม เอเอฟเอฟ ซูซูกิคัพ : 2014, 2016, 2020
นักฟุตบอลยอดเยี่ยม, รางวัลคะแนนเสียงยอดนิยม (Popular Vote), นักฟุตบอลรวมดารา (All-Stars) รายการไทยพรีเมียร์ลีก และผู้ยิงประตูประทับใจ สยามโกลเดนบอล ประจำปี พ.ศ. 2557
นักกีฬาสมัครเล่นยอดเยี่ยม ประเภทชาย และรางวัลสุดยอดประทับใจแห่งปี สยามกีฬาอวอร์ดส์ ประจำปี พ.ศ. 255
นักเตะยอดเยื่ยมประจำทีม คอนซาโดเล่ ซัปโปโร ประจำฤดูกาล 2018
นักเตะยอดเยื่ยมประจำสนามซัปโปโรโดม ประจำฤดูกาล 2018
1 ใน 11 ผู้เล่นยอดเยี่ยมของ เจลีก ดิวิชัน 1 ฤดูกาล 2018
สุดยอดนักกีฬาแห่งปี 2024 จากงาน Thailand Top Vote 2024
สถิติ > สโมสรอาชีพ

| สโมสร | ชื่อลีก | ฤดูกาล | ลีก> ลงเล่น | ลีก> ประตู | ถ้วยในประเทศ> ลงเล่น | ถ้วยในประเทศ> ประตู | ลีกคัพ> ลงเล่น | ลีกคัพ> ประตู | เอเอฟซีแชมเปียนส์ลีก> ลงเล่น | เอเอฟซีแชมเปียนส์ลีก> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บีอีซี เทโรศาสน | ไทยลีก | 2555 | 28 | 4 | 2 | 0 | 3 | 0 | – | – | – | – | 33 | 4 |
| บีอีซี เทโรศาสน | ไทยลีก | 2556 | 26 | 3 | 1 | 0 | 1 | 0 | – | – | – | – | 28 | 3 |
| บีอีซี เทโรศาสน | ไทยลีก | 2557 | 27 | 4 | 0 | 0 | 5 | 0 | – | – | – | – | 32 | 4 |
| บีอีซี เทโรศาสน | ไทยลีก | 2558 | 23 | 2 | 1 | 0 | 1 | 0 | – | – | – | – | 25 | 2 |
| รวมทั้งหมด | รวมทั้งหมด | รวมทั้งหมด | 104 | 13 | 4 | 0 | 10 | 0 | – | – | – | – | 118 | 13 |
| เอสซีจี เมืองทอง ยูไนเต็ด | ไทยลีก | 2559 | 27 | 3 | 1 | 0 | 3 | 0 | 2 | 0 | 1 | 0 | 33 | 3 |
| เอสซีจี เมืองทอง ยูไนเต็ด | ไทยลีก | 2560 | 17 | 2 | 0 | 0 | 0 | 0 | 8 | 1 | 1 | 0 | 26 | 3 |
| รวมทั้งหมด | รวมทั้งหมด | รวมทั้งหมด | 44 | 5 | 1 | 0 | 3 | 0 | 10 | 1 | 2 | 0 | 60 | 6 |
| คอนซาโดเล ซัปโปะโระ | เจลีก ดิวิชัน 1 | 2017 | 16 | 0 | 0 | 0 | 1 | 0 | – | – | – | – | 17 | 0 |
| คอนซาโดเล ซัปโปะโระ | เจลีก ดิวิชัน 1 | 2018 | 30 | 8 | 1 | 1 | 0 | 0 | – | – | – | – | 31 | 9 |
| คอนซาโดเล ซัปโปะโระ | เจลีก ดิวิชัน 1 | 2019 | 28 | 4 | 2 | 0 | 0 | 0 | – | – | – | – | 30 | 4 |
| คอนซาโดเล ซัปโปะโระ | เจลีก ดิวิชัน 1 | 2020 | 18 | 1 | 0 | 0 | 2 | 0 | – | – | – | – | 20 | 1 |
| คอนซาโดเล ซัปโปะโระ | เจลีก ดิวิชัน 1 | 2021 | 23 | 1 | 0 | 0 | 2 | 0 | – | – | – | – | 25 | 1 |
| รวมทั้งหมด | รวมทั้งหมด | รวมทั้งหมด | 115 | 15 | 1 | 1 | 7 | 0 | – | – | – | – | 123 | 16 |
| คาวาซากิ ฟรอนตาเล | เจลีก ดิวิชัน 1 | 2022 | 7 | 0 | 0 | 0 | 0 | 0 | 1 | 1 | 1 | 0 | 9 | 1 |
| รวมทั้งหมด | รวมทั้งหมด | รวมทั้งหมด | 7 | 0 | 0 | 0 | 0 | 0 | 1 | 1 | 1 | 0 | 9 | 1 |
| รวมตลอดอาชีพ | รวมตลอดอาชีพ | รวมตลอดอาชีพ | 263 | 34 | 6 | 1 | 20 | 0 | 11 | 2 | 3 | 0 | 310 | 36 |
↑  สโมสรได้ลงเล่นเพียง 31 นัดหลังจาก ไทยลีก ระงับการแข่งขันที่เหลือเนื่องจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร
↑  ลงเล่นในรอบคัดเลือกรอบสอง และรอบสาม
↑  ลงเล่นในฟุตบอลชิงถ้วยพระราชทานประเภท ก.
↑  ลงเล่นในรอบแบ่งกลุ่มและรอบแพ้คัดออก
↑  ลงเล่นในไทยแลนด์แชมเปียนส์คัพ
สถิติ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| ไทย | 2555 | 2 | 0 |
| ไทย | 2556 | 4 | 2 |
| ไทย | 2557 | 6 | 2 |
| ไทย | 2558 | 3 | 0 |
| ไทย | 2559 | 16 | 1 |
| ไทย | 2560 | 4 | 0 |
| ไทย | 2561 | 4 | 0 |
| ไทย | 2562 | 10 | 3 |
| ไทย | 2563 | – | – |
| ไทย | 2564 | 7 | 4 |
| รวม | รวม | 56 | 12 |
สถิติ > ประตูในนามทีมชาติ

| ประตูที่ | วันที่ | สถานที่ | คู่แข่งขัน | คะแนน | ผล | การแข่งขัน |
| --- | --- | --- | --- | --- | --- | --- |
| 1 | 6 กุมภาพันธ์ พ.ศ. 2556 | ราชมังคลากีฬาสถาน กรุงเทพมหานคร ประเทศไทย |  คูเวต | 1–3 | 1–3 | เอเชียนคัพ 2015 รอบคัดเลือก |
| 2 | 15 มิถุนายน พ.ศ. 2556 | สนามเหอเฝยโอลิมปิกสปอร์ตเซ็นเตอร์ เหอเฝย์ ประเทศจีน |  จีน | 4–1 | 5–1 | กระชับมิตร |
| 3 | 10 ธันวาคม พ.ศ. 2557 | ราชมังคลากีฬาสถาน กรุงเทพมหานคร ประเทศไทย |  ฟิลิปปินส์ | 3–0 | 3–0 | เอเอฟเอฟ ซูซูกิ คัพ 2014 |
| 4 | 20 ธันวาคม พ.ศ. 2557 | สนามกีฬาแห่งชาติบูกิตจาลีล กัวลาลัมเปอร์ ประเทศมาเลเซีย |  มาเลเซีย | 3–2 | 2–3 | เอเอฟเอฟ ซูซูกิ คัพ 2014 |
| 5 | 8 ธันวาคม พ.ศ. 2559 | ราชมังคลากีฬาสถาน กรุงเทพมหานคร ประเทศไทย |  พม่า | 4–0 | 4–0 | เอเอฟเอฟ ซูซูกิ คัพ 2016 |
| 6 | 10 มกราคม พ.ศ. 2562 | สนามกีฬามักตูม รอชิด อาล มักตูม ดูไบ สหรัฐอาหรับเอมิเรตส์ |  บาห์เรน | 1–0 | 1–0 | เอเชียนคัพ 2019 |
| 7 | 21 มีนาคม พ.ศ. 2562 | กวางสี สปอร์ต เซนเตอร์ หนานหนิง ประเทศจีน |  จีน | 1–0 | 1–0 | ไชนาคัพ 2019 |
| 8. | 14 พฤศจิกายน พ.ศ. 2562 | สนามกีฬาแห่งชาติบูกิตจาลิล กัวลาลัมเปอร์ ประเทศมาเลเซีย |  มาเลเซีย | 1–0 | 1–2 | ฟุตบอลโลก 2022 รอบคัดเลือก โซนเอเชีย - รอบที่ 2 |
| 9. | 23 ธันวาคม พ.ศ. 2564 | สนามกีฬาแห่งชาติสิงคโปร์ สิงคโปร์ |  เวียดนาม | 1–0 | 2–0 | ฟุตบอลชิงแชมป์แห่งชาติอาเซียน 2020 |
| 10. | 23 ธันวาคม พ.ศ. 2564 | สนามกีฬาแห่งชาติสิงคโปร์ สิงคโปร์ |  เวียดนาม | 2–0 | 2–0 | ฟุตบอลชิงแชมป์แห่งชาติอาเซียน 2020 |
| 11. | 29 ธันวาคม พ.ศ. 2564 | สนามกีฬาแห่งชาติสิงคโปร์ สิงคโปร์ |  อินโดนีเซีย | 1–0 | 4–0 | ฟุตบอลชิงแชมป์แห่งชาติอาเซียน 2020 |
| 12. | 29 ธันวาคม พ.ศ. 2564 | สนามกีฬาแห่งชาติสิงคโปร์ สิงคโปร์ |  อินโดนีเซีย | 2–0 | 4–0 | ฟุตบอลชิงแชมป์แห่งชาติอาเซียน 2020 |
| 13. | 11 ตุลาคม พ.ศ. 2567 | สนามกีฬาติณสูลานนท์,สงขลา, ประเทศไทย |  ฟิลิปปินส์ | 1–0 | 3–1 | ฟุตบอลชิงถ้วยพระราชทานคิงส์คัพ ครั้งที่ 50 |
| 14. | 14 ตุลาคม พ.ศ. 2567 | สนามกีฬาติณสูลานนท์,สงขลา, ประเทศไทย |  ซีเรีย | 2–1 | 2–1 | ฟุตบอลชิงถ้วยพระราชทานคิงส์คัพ ครั้งที่ 50 |
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
ชีวิตส่วนตัว

ชนาธิปเคยคบหาดูใจกับดาราสาว พิชญ์นาฏ สาขากร แต่สิ้นสุดความสัมพันธ์แล้ว
แหล่งข้อมูลอื่น

บทสัมภาษณ์พิเศษ
Goal.com/th เก็บถาวร 2016-03-07 ที่ เวย์แบ็กแมชชีน
ชนาธิป สรงกระสินธ์ เก็บถาวร 2021-12-02 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลบีจี ปทุม ยูไนเต็ด  |
| --- | --- |
 2 สัญชัย  3 ชินภัทร์   4 เชาว์วัฒน์  5 กฤษดา  7 เฟลด์เวค  8 อิรฟาน  9 สุรชาติ (c)  10 ธีรศิลป์  11 เซอร์เกเยฟ  13 มาร์โค  14 อัลวาเรซ  17 นตสึดะ  18 ชนาธิป  19 ธนดล  22 ชนานันท์  23 สันติภาพ  24 เจริญศักดิ์  28 สรานนท์  29 วรินทร  31 ธวัชชัย  38 ณัฐพงษ์  45 ณัฐวุฒิ  55 ชนภัช  69 แอนดีอาเย  75 ซานตาน่า  77 ศิวกรณ์  78 โกมิส  81 วาริส  90 ลอเรนเซน  91 อิลฮาน  93 พิศาล  99 อิคซัน  หัวหน้าผู้ฝึกสอน: สุรชัย 
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
ซิติโอ โด พิคาพาอู อามาเรโล (ละครโทรทัศน์ พ.ศ. 2555)

| ซิติโอ โด พิคาพาอู อามาเรโล |
| --- | --- |
เค้าโครงจาก: ซิติโอ โด พิคาพาอู อามาเรโล  by มอนเตย์โร โลบาโต
พัฒนาโดย: โรดริโก คาสติลโญ่
เสียงของ: อิซาเบลลา กวาร์นีเอรี  ลาริซซา มาโนเอลา  วินิ ทากาฮาชิ  เซซาร์ มาร์เชตติ พาทริเซีย สคาลวี เกสซี่ ฟอนเซกา
ดนตรีแก่นเรื่องเปิด: ซิติโอ โด พิคาพาอู อามาเรโล  (ชิลเบร์ตู กิล)
ดนตรีแก่นเรื่องปิด: ซิติโอ โด พิคาพาอู อามาเรโล  (ชิลเบร์ตู กิล)
ประเทศแหล่งกำเนิด:  สหรัฐ
ภาษาต้นฉบับ: อังกฤษอเมริกัน
จำนวนฤดูกาล: 3
จำนวนตอน: 78
การผลิต
ผู้อำนวยการผลิต: เอเลียน เฟร์เรย์รา เรย์นัลโด มาร์เฃซินี่ เฟอร์นันดา เซนาโทริ ฌูเวา ดานีเอล ทิโคมิรอฟ
ความยาวตอน: 12 นาที
บริษัทผู้ผลิต: บีบีซี มิกเซอร์
ออกอากาศ
เครือข่าย: โกลบู (2012-2014) การ์ตูนเน็ตเวิร์ค (2012-2016) ตูนแคสต์ บูมเมอแรง (2015-2021)
ออกอากาศ: 7 มกราคม ค.ศ. 2012 (2012-01-07) – 26 กันยายน ค.ศ. 2016 (2016-09-26)
การแสดงที่เกี่ยวข้อง
ซิติโอ โด พิคาพาอู อามาเรโล (1952) ซิติโอ โด พิคาพาอู อามาเรโล (1964) ซิติโอ โด พิคาพาอู อามาเรโล (1967) ซิติโอ โด พิคาพาอู อามาเรโล (1977) ซิติโอ โด พิคาพาอู อามาเรโล (2001)
ซิติโอ โด พิคาพาอู อามาเรโล ([ไม่ได้กำหนด] ข้อผิดพลาด: {{Langx}}: missing language tag (ช่วยเหลือ) เป็นการ์ตูนทีวีแอนิเมชันของประเทศบราซิล อิงจากหนังสือชุดชื่อเดียวกันโดย มอนเตย์โร โลบาโต พัฒนาโดย โรดริโก คาสติลโญ่ ออกอากาศครั้งแรกเมื่อวันที่ 7 มกราคม พ.ศ. 2012 ถึงวันที่ 26 กันยายน พ.ศ. 2016
ตัวละคร

เอมีเลีย (โปรตุเกส: Emília, ให้เสียงโดย: อิซาเบลล่า กัร์เนียรี่) เป็นตุ๊กตาผ้าของลูเซีย
ลูเซีย "นาริซินโญ่" (โปรตุเกส: Lúcia "Narizinho", ให้เสียงโดย: ลาริซซา มาโนเอลาในฤดูกาลที่ 1 และลูอิซา เตเลส โรซาในฤดูกาลที่ 2 และ 3) เป็นเด็กหญิงอายุ 7 ปี
เปดรินโญ่ (โปรตุเกส: Pedrinho, ให้เสียงโดย: วินิ ทากาฮาชิในฤดูกาลที่ 1, เปโดร โวลปาโตในฤดูกาลที่ 2 และเรนาโต กาวัลกันติในฤดูกาลที่ 3) เป็นเด็กชายอายุ 9 ปี
วิสคอนเด เด ซาบูโกซา (โปรตุเกส: Visconde de Sabugosa, ให้เสียงโดย: เซซาร์ มาร์เชตติ) เป็นหุ่นเชิดสุภาพมาก
โดนา เบ็นต้า (โปรตุเกส: Dona Benta, ให้เสียงโดย: เกสซี่ ฟอนเซกา) เป็นผู้หญิงอายุ 64 ปีและย่าของเปดรินโญ่และลูเซีย
ทิอา นาสตาเซีย (โปรตุเกส: Tia Nastácia, ให้เสียงโดย: พาทริเซีย สคาลวีในฤดูกาลที่ 1 และพาทริเซีย พิชาโมเนในฤดูกาลที่ 2 และ 3) เป็นผู้หญิงผิวดำอายุ 66 ปี
ราบิโก (โปรตุเกส: Rabicó, ให้เสียงโดย: ฮูโก้ พิคชี่) เป็นหมูเพศผู้
คูกา (โปรตุเกส: Cuca, ให้เสียงโดย: อาเลซังดรา อาราอูฌู) ปฏิปักษ์ในเรื่อง เป็นแม่มดจระเข้กับผมสีบลอนด์
ซาซี-เปเรเร (โปรตุเกส: Saci-Pererê, ให้เสียงโดย: เฟอร์นันดา บ็อค) เป็นเด็กชายผิวดำกับขาหนึ่งตัว
ควินดิม (โปรตุเกส: Quindim, ให้เสียงโดย: เซซาร์ มาร์เชตติ) เป็นแรดเพศผู้กับหมวกสีน้ำเงิน
การออกอากาศ

| ประเทศ | ช่อง | ชื่อเรื่อง | ออกอากาศ |
| --- | --- | --- | --- |
|  บราซิล | การ์ตูนเน็ตเวิร์ค | Sítio do Picapau Amarelo | 15 เมษายน ค.ศ. 2012 |
|  บราซิล | ตูนแคสต์ | Sítio do Picapau Amarelo | 4 พฤศจิกายน ค.ศ. 2013 |
|  บราซิล | เรจีโกลบู | Sítio do Picapau Amarelo | 7 มกราคม ค.ศ. 2012 |
|  โปรตุเกส | โกลบูพรีเมี่ยม | Sítio do Picapau Amarelo | 21 ตุลาคม ค.ศ. 2012 |
|  อาร์เจนตินา | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  โบลิเวีย | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  ชิลี | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  โคลอมเบีย | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  คอสตาริกา | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  เอกวาดอร์ | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  กัวเตมาลา | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  ฮอนดูรัส | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  เม็กซิโก | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  ปานามา | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  ปารากวัย | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  เปรู | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  อุรุกวัย | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
|  เวเนซุเอลา | ตูนแคสต์ บูมเมอแรง | El Rancho del Pájaro Amarillo | 4 พฤศจิกายน ค.ศ. 2013 1 กุมภาพันธ์ ค.ศ. 2014 |
แหล่งข้อมูลอื่น

ซิติโอ โด พิคาพาอู อามาเรโล ที่อินเทอร์เน็ตมูวีเดตาเบส
ซิติโอ โด พิคาพาอู อามาเรโล ที่เดอะทีวีดีบี
อำเภอบ้านผือ

| อำเภอบ้านผือ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Phue
พระพุทธบาทบัวบก มีความหมายว่า รอยพระพุทธบาทของพระพุทธเจ้าที่ประทับไว้ในสถานที่ที่มีบัวบกขึ้นอยู่ เดิมชื่อวัดพระบาทภูกู่เวียง หรือวัดกู่เวียงเป็นวัดร้างเก่าแก่สมัยทวารวดี ตั้งอยู่ในอุทยานประวัติศาสตร์ภูพระบาท
คำขวัญ: แหล่งอารยธรรมภูพระบาท พระมหาธาตุเจดีย์ บารมีหลวงพ่อนาค หลายหลากพระเถระดีศรีบ้านผือ เลื่องลือวัฒนธรรมไทยพวน
แผนที่จังหวัดอุดรธานี เน้นอำเภอบ้านผือ
พิกัด: 17°41′15″N 102°28′22″E﻿ / ﻿17.68750°N 102.47278°E﻿ / 17.68750; 102.47278
ประเทศ:  ไทย
จังหวัด: อุดรธานี
พื้นที่
 • ทั้งหมด: 991.2 ตร.กม. (382.7 ตร.ไมล์)
ประชากร (2564)
 • ทั้งหมด: 109,811 คน
 • ความหนาแน่น: 110.79 คน/ตร.กม. (286.9 คน/ตร.ไมล์)
รหัสไปรษณีย์ : 41160
รหัสภูมิศาสตร์: 4117
ที่ตั้งที่ว่าการ: ที่ว่าการอำเภอบ้านผือ ถนนชนบทบำรุง ตำบลบ้านผือ อำเภอบ้านผือ จังหวัดอุดรธานี 41160
 ส่วนหนึ่งของสารานุกรมประเทศไทย
บ้านผือ เป็นอำเภอหนึ่งของจังหวัดอุดรธานี เป็นที่ตั้งของอุทยานประวัติศาสตร์ภูพระบาท ในอดีตมีอาณาเขตพื้นที่ขนาดใหญ่ราว 3,065.06 ตารางกิโลเมตร มีพื้นที่ครอบคลุมอำเภอบ้านผือ อำเภอน้ำโสม อำเภอนายูง อำเภอกุดจับ (ยกเว้นตำบลเชียงเพ็ง) จังหวัดอุดรธานี และอำเภอท่าบ่อ (ตำบลโคกคอน ตำบลบ้านว่าน และตำบลนาข่า) จังหวัดหนองคาย
อุทยานประวัติศาสตร์ภูพระบาท
ที่ตั้งและอาณาเขต

อำเภอบ้านผือมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอนายูง อำเภอสังคม และอำเภอโพธิ์ตาก (จังหวัดหนองคาย)
ทิศตะวันออก ติดต่อกับอำเภอท่าบ่อ อำเภอสระใคร (จังหวัดหนองคาย) อำเภอเพ็ญ และอำเภอเมืองอุดรธานี
ทิศใต้ ติดต่อกับอำเภอกุดจับ
ทิศตะวันตก ติดต่อกับอำเภอสุวรรณคูหา (จังหวัดหนองบัวลำภู) และอำเภอน้ำโสม
ประวัติ

รัชกาลที่ 5 จึงทรงพระกรุณาโปรดเกล้าฯ ให้ยกบ้านท่าบ่อเกลือเป็น เมืองท่าบ่อ เมื่อปี พ.ศ. 2438 มีพระกุประดิษฐ์บดีเป็นเจ้าเมืองตลอดชีวิต เขตเดิมมี "นายเส้น" (เป็นตำแหน่งคล้ายกับนายอำเภอและกำนัน) รวม 6 เส้น มีบรรดาศักดิ์เป็นขุน เช่น ขุนท่าบ่อบำรุง นายเส้นท่าบ่อ และขุนวารีรักษา นายเส้นน้ำโมง เป็นต้น จนกระทั่งเจ้าเมืองท่าบ่อถึงแก่อสัญกรรม จึงยุบเมืองท่าบ่อลงเป็น อำเภอท่าบ่อ และยุบนายเส้นท่าบ่อ น้ำโมง โพนสา ลงเป็นตำบลและแยกเป็น 10 ตำบลดังปัจจุบัน ส่วนอีก 3 เส้นก็ได้รับการยกฐานะและแยกออกไป คือ เส้นพานพร้าวเป็นอำเภอศรีเชียงใหม่ เส้นแก้งไก่เป็นอำเภอสังคม เส้นบ้านผือเป็นอำเภอบ้านผือและถูกโอนไปขึ้นกับเมืองอุดรธานี
มีเรื่องเล่าสืบต่อมาว่าเดิมทีบริเวณแห่งนี้มีหนองน้ำอยู่แห่งหนึ่งชื่อ หนองผือ (หนองปรือ) เป็นหนองน้ำขนาดใหญ่ ปัจจุบันก็คงมีอยู่ แต่ขนาดเล็กลงไป ประชาชนในบริเวณนี้และใกล้เคียงได้อาศัยน้ำจากหนองนี้เป็นประจำ  เห็นจะเป็นประโยชน์ด้วย หนองน้ำนี้มีประโยชน์ต่อชาวบ้าน การตั้งหมู่บ้านจึงได้ตั้งตามชื่อหนองว่า หนองผือ นานวันก็เพี้ยนเป็น บ้านผือ จนปัจจุบัน ตามหลักฐานปรากฏว่า ที่ว่าการอำเภอบ้านผือ สร้างขึ้นเมื่อ พ.ศ. 2447 บริเวณบ้านถ่อน หมู่ 3 ตำบลบ้านผือ โดยมีพระบริบาลภูมิเขตต์ เป็นนายอำเภอคนแรก อยู่ได้ 18 ปี ต่อมาเมื่อปี พ.ศ. 2473 ได้ย้ายมาอยู่ที่บ้านศรีสำราญ หมู่ 8 ตำบลบ้านผือ เหตุที่ย้ายเนื่องมาจากบริเวณดังกล่าวขาดแคลนน้ำในการอุปโภคบริโภค โดยก่อสร้างอาคารที่ว่าการอำเภอบ้านผือเป็นครึ่งตึกครึ่งไม้ ซ่อมแซมเมื่อ พ.ศ. 2513 จนกระทั่งวันที่ 12 ตุลาคม 2535 จึงได้เปิดใช้อาคารหลังปัจจุบัน
วันที่ 12 กุมภาพันธ์ 2464 โอนพื้นที่ตำบลโคกคอนจากอำเภอบ้านผือ จังหวัดอุดรธานี ไปขึ้นกับอำเภอท่าบ่อ จังหวัดหนองคาย และโอนพื้นที่ตำบลกลางใหญ่จากอำเภอท่าบ่อ จังหวัดหนองคาย มาขึ้นกับอำเภอบ้านผือ
วันที่ 21 กุมภาพันธ์ 2468 ยุบตำบลข้าวสาร และแยกเอาหมู่บ้านไปรวมขึ้นกับตำบลจำปาโมงและตำบลบ้านเม็ก
วันที่ 16 พฤษภาคม 2469 โอนพื้นที่ตำบลกุดจับจากอำเภอบ้านผือไปขึ้นกับอำเภอหมากแข้ง
วันที่ 14 มีนาคม 2481 โอนพื้นที่หมู่ที่ 8, 10, 11 (ในขณะนั้น) ของตำบลเขือน้ำ ไปขึ้นกับตำบลบ้านเม็ก และโอนพื้นที่หมู่ที่ 2, 7 (ในขณะนั้น) ของตำบลจำปาโมง ไปขึ้นกับตำบลบ้านผือ
วันที่ 26 มกราคม 2496 ตั้งตำบลนายูง แยกออกจากตำบลน้ำโสม
วันที่ 28 ธันวาคม 2499 จัดตั้งสุขาภิบาลบ้านผือในท้องที่บางส่วนของตำบลบ้านผือ
วันที่ 16 พฤศจิกายน 2501 ตั้งตำบลข้าวสาร แยกออกจากตำบลบ้านเม็ก
วันที่ 1 ตุลาคม 2509 ตั้งตำบลหนองแวง แยกออกจากตำบลน้ำโสม
วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง ไปตั้งเป็น กิ่งอำเภอน้ำโสม ขึ้นกับอำเภอบ้านผือ
วันที่ 1 สิงหาคม 2512 ตั้งตำบลหายโศก แยกออกจากตำบลบ้านผือ ตั้งตำบลคำบง แยกออกจากตำบลเขือน้ำ
วันที่ 1 กันยายน 2513 ตั้งตำบลนางัว แยกออกจากตำบลหนองแวงและตำบลน้ำโสม
วันที่ 30 กันยายน 2514 ตั้งตำบลนาแค แยกออกจากตำบลนายูง
วันที่ 6 พฤศจิกายน 2515 จัดตั้งสุขาภิบาลนางัวในท้องที่บางส่วนของตำบลนางัว
วันที่ 29 มีนาคม 2517 ยกฐานะจากกิ่งอำเภอน้ำโสมเป็นอำเภอน้ำโสม
วันที่ 17 ตุลาคม 2518 จัดตั้งนิคมสร้างตนเองในท้องที่อำเภอบ้านผือ กิ่งอำเภอกุดจับ อำเภอเมืองอุดรธานี และอำเภอหนองวัวซอ
วันที่ 30 กันยายน 2528 ตั้งตำบลคำด้วง แยกออกจากตำบลกลางใหญ่
วันที่ 15 สิงหาคม 2534 ตั้งตำบลหนองหัวคู แยกออกจากตำบลคำบง
วันที่ 16 สิงหาคม 2536 ตั้งตำบลบ้านค้อ แยกออกจากตำบลบ้านผือ
วันที่ 21 สิงหาคม 2538 ตั้งตำบลหนองแวง แยกออกจากตำบลข้าวสาร
วันที่ 25 พฤษภาคม 2542 ยกฐานะจากสุขาภิบาลบ้านผือเป็นเทศบาลตำบลบ้านผือ